অবশ্য সরকারি বিনিয়োগে কয়েক বছর ধরে বড় ধরনের প্রবৃদ্ধি দেখা যাচ্ছে। ২০০৯-১০ অর্থবছর ব্যক্তি খাতে বিনিয়োগের পরিমাণ ছিল জিডিপির ৪ দশমিক ৬৭ শতাংশ। গত অর্থবছর পর্যন্ত এ খাতে বিনিয়োগ দাঁড়িয়েছে জিডিপির ৮ দশমিক ২২ শতাংশ। আগামী অর্থবছর সরকারি বিনিয়োগ ৮ দশমিক ৩৯ শতাংশে উন্নীত করার পরিকল্পনা রয়েছে। এ লক্ষ্য পূরণে সরকারকে বিনিয়োগ করতে হবে ২ লাখ ১২ হাজার ৯২৬ কোটি টাকা। চলতি অর্থবছর ১ লাখ ৮৯ হাজার ৯৯০ কোটি টাকা বিনিয়োগ করেছে সরকার। ২২ হাজার ৯৪৬ কোটি টাকা বাড়তি বিনিয়োগ করতে পারলেই সরকারের লক্ষ্য পূরণ হবে।